armvectores/hy_wikipedia_2023 huggingface dataset:
Զմրուխտե քաղաք (հեռուստասերիալ)

«Զմրուխտե քաղաք» (անգլ.՝ Emerald City), ամերիկյան ֆանտաստիկ ժանրի հեռուստասերիալ, որը նկարահանել է Թարսեմ Սինգհը։ Հեռուստասերիալը ստեղծվել է գրող Լայման Ֆրենք Բաումի Օզ երկրի մասին գրքաշարի հիման վրա։ Հեռուստասերիալի երկու ժամից կազմված պրեմիերան կայացել է 2017 թվականի հունվարի 6-ին NBC հեռուստաալիքով։
Հեռուստասերիալը փակվել է առաջին եթերաշրջանից հետո 2017 թվականի մայիսի 4-ին։


== Սյուժե ==
Փոթորիկը Դորոտի Գեյլին Կանզասից քշում է Օզ երկիր, որից հետո նա ուղևորվում է Կախարդի որոնումներով, չկասկածելով, որ հենց ինքը պետք է իրականություն դարձնի ամեն ինձ փոխող մարգարեությունը։


== Դերերում ==


=== Հիմնական կազմ ===
Ադրիա Արհոնա — Դորոտի Գեյլ
Օլիվեր Ջեքսոն Քոհեն — Ռոան/ Լուկաս
Անա Ուլարու — Արևմուտք
Միդո Համադա - Իմոնն
Գերան Հաուել - Ջեք
Ջորդան Լոգրան - Թիփ
Ջոելի Ռիչարդսոն - Գլինդա
Վինսենտ Օնոֆրիո — Ֆրենկ Մորգան / Հրաշագործ


=== Երկրորդական կազմ ===
Ֆլորենս Քասումբա - Արևելք
Իզաբել Լուկաս - Աննա
Ռոքսի Սթենրբերգ - Էլիզաբեթ
Ֆիոնա Շոու - Մոմբի
Ստեֆանի Մարտինի - Արքայադուստր Լանգվիդեր
Օուլավյուր Դարի Օուֆսոն - Օջո


== Էպիզոդներ ==


== Արտադրություն ==
Հեռուստասերիալը ստեղծել է Մեթյու Առնոլդը, որը Universal Television ստուդիային է ներկայացրել «Օզ երկրի հրաշագործը» գրքի նոր և մռայլ տեսիլքը։ Առնոլդը գրել է պիլոտային էպիզոդի սցենարը և NBC հեռուստաալիքը պատվիրել է առաջին եթերաշրջանը՝ բաղկացած 10 սերիայից։ Ջոշ Ֆրիդմանը նշանակվել է հեռուստասերիալի շոուրաններ։
Ի սկզբանե «Զմրուխտե քաղաք» հեռուստասերիալը պետք է հեռարձակվեր 2016 թվականին, իսկ նկարահանումները պետք է սկսվեին 2014 թվականին։ Սակայն Ֆրիդմանի և ստուդիայի միջև ծագած ստեղծագործական խնդիրների պատճառով շոուն չեղարկվել է մինչ սկսվելը։
2015 թվականի ապրիլի 15-ին NBC հեռուստաալիքը փոխել է ուղղությունը և որոշում է կայացրել հեռուստասերիալ նկարահանելու վերաբերյալ։ Նույն տարվա հուլիսի 14-ին հայտարարվել է, որ Թարսեմ Սինգհը հանդես է գալու որպես առաջին տաս սերիաների ռեժիսոր, Դևիդ Շուլները փոխարինել է Ջոշ Ֆրիդմանին և դարձել է հեռուստասերիալի շոուրաններ, իսկ Շոն Քեսիդին միացել է հեռուստասերիալի թիմին որպես գործադիր պրոդյուսեր։


== Քննադատների արձագանքը ==
«Զմրուխտե քաղաք» հեռուստասերիալը ստացել է խառը արձագանքներ քննադատների կողմից։ Rotten Tomatoes կայքում առաջին եթերաշրջանն ունի 38% «թարմություն», որը հիմնվել է 39 քննադատների կարծիքի վրա և ստացել է 5,2/10 միավոր վարկանիշ։ Կայքի քննադատական համերաշխությունը ասում է, որ. «Խավար և մռայլ, բայց միաժամանակ խճճված և մտացածին «Զմրուխտե քաղաքը» հանդիսանում է «Գահերի խաղ» և «Օզ երկրի հրաշագործը» հեռուստասերիալների խառնուրդը, որը ոչ մեկ չէր խնդրել»։ Metacritic կայքում առաջին եթերաշրջանը ստացել է 100-ից 47 միավոր՝ հիմնված 29 «խառը և միջին» գրախոսությունների հիման վրա։
Ռուսաստանում հեռուստասերիալը չեզոք արձագանքներ է ստացել Film.ru  և «Мир фантастики» կայքերից, որոնք քննադատել են սյուժեն, բայց նշել են վիզուալ գեղեցկությունը։


== Ծանոթագրություններ ==


== Արտաքին հղումներ ==
Պաշտոնական կայքէջ(անգլ.)
Վոսկրեսենկա (այլ կիրառումներ)

Վոսկրեսենկա, կարող է վերաբերել՝

Վոսկրեսենկա - գյուղ, Ուկրաինայի Դոնեցկի մարզի Վելիկոնովոսյոլկովսկի շրջանում
Վոսկրեսենկա - գյուղ, Ուկրաինայի Սումիի մարզի Բուրինի շրջանում
Սարով հայկական

Սարով հայկական, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում, իսկ ապա գյուղ Ադրբեջանական ՍՍՀ-ի Կասում-Իսմայիլովի շրջանում։ Գտնվում է Ելիզավետպոլ քաղաքից հյուսիս, Կյուրակա գետի ձախ կողմում, թաթարաբնակ Սարով գյուղի մոտ։


== Բնակչություն ==
Բնակչությունը գաղթել էր Միր Բաշիրի շրջանի Սարով գյուղից։ 1907-1908 թվականին գյուղն ունեցել է 118 հայ բնակիչ։


== Պատմամշակութային կառույցներ ==
Գյուղն ուներ հայկական հասարակ փայտաշեն եկեղեցի։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Փոքր Մհեր

Փոքր Մհերը «Սասնա Ծռեր» էպոսի հերոսական սերնդի վերջին ներկայացուցիչն է։ Էպոսի չորրորդ ճյուղը նվիրված է նրա հալածական և հերոսական կյանքի պատմությանը։
Փոքր Մհերը Սասունցի Դավթի ու Խանդութ Խաթունի որդին է։ Ամուսնությունից հետո Դավիթը մեկնում է Գյուրջիստան և 7 տարի մնում այնտեղ։ Խանդութը որդի է ունենում ու կոչում Մհեր։ Չափահաս դառնալով՝ նա որոշում է գնալ և գտնել հորը։ Ճանապարհին հայր ու որդի հանդիպում են և իրար չճանաչելով` մենամարտում։ Դավիթը Մհերի բազկապանից ճանաչում է որդուն, չի ներում, որ նա հանդգնել է մենամարտել իր հետ և անիծում է. «Անմա՜հ ըլնես, անժառա՜նգ»։
Դավթի մահից հետո հորը փոխարինած Փոքր Մհերը պատերազմում է թշնամիների դեմ և հաղթում, սպանում է Չմշկիկ Սուլթանին՝ լուծելով հոր վրեժը։ Ապա ամուսնանում է գեղեցկուհի Գոհարի հետ։ Բայց կատարվում է հոր անեծքը. Մհերը մնում է անժառանգ։ Մեռնում է Գոհարը։ Հողն այլևս չի դիմանում Մհերի ոտքերի տակ։ Սասնա վերջին քաջազունը փակվում է Ագռավաքար ժայռի մեջ՝ պատգամելով.

Երկար ժամանակ Փոքր Մհերը թափառում էր Սասնա սարերոում իր հավատարիմ ընկերոջ՝ հրեղեն Քուռկիկ Ջալալու հետ։ Ծանր մտորումների մեջ էր, զգում էր, որ հերոսական կյանքը մոտենում է իր ավարտին։ Ողբում էր, ուժերը օրեցօր պակասում էին, իսկ ժողովրդի դժբախտությունները` սաստկանում։ Եվ ահա մի երեկո Մհերը կանգ առավ սև Ագռավաքարի առաջ։ Նրա ահաբեկ ստվերը տարածված էր լճի վրա։
— Եթե ես խփեմ թրովս ժայռին,— ասաց նա ինքն իրեն,— և ժայռը ճաքի, ուրեմն հոգուս վրա մեղք չունեմ։
Վերջին ուժերը լարելով՝ նա հուժկու հարված հասցեց ժայռին և երկու մասի ճեղքեց Ագռավաքարը։ Վերջին անգամ ժպտաց Մհերը արևի լույսին, թոթափեց ձիու բաշը և մտավ ներս՝ ժայռր ամիջապես փակվեց նրա հետևից ու ընդմիշտ քարացավ։ Իմացան սասունցիները, որ Մհերը մտել է լեռան մեջ և զնդանել է իրեն առ հավերժ, յոթ օր ու յօթ գիշեր ողբում էին, կանչում Մհերին հետ, իրենց քարերին էին զարկում։ Բայց այդ ամենը զուր էր։ Շատ տարիներ անցան։ Մեկ անգամ միայն մի հովիվ է կարողանում տեսնել Մհերին։ Այդ հովիվը գիշերով հայտնվում է Ագռավաքարի մոտ։ Քարը բացվում է ու երևում է հզոր դյուցազնը՝ վիթխարի ձիու վրա։
— Մհեր,— ուրախացավ հովիվը,— ե՞րբ ես այստեղից դուրս գալու։
— Քանի աշխարհում սուտն է թագավորում, ես չեմ կարողանա այստեղից դուրս գալ։ Երբ որ երկիրը կքանդվի և նորից կարարվի, գարու հատիկը կլինի պոպոքի չափ, իսկ ցորենի հատիկը՝ մասուրի չափ, ես թույլտվություն կստանամ դուրս գալու ժայռի միջից։
Այդ օրվանից էլ ոչ ոք նրան չէր տեսել։ Բայց ասում են, որ Վարդավառին և Համբարձման տոնին Ագռավաքարից ջուր է բխում։ Դա Քուռկիկ Ջալալին է իր սմբակներով խփում, հողից դուրս է բերում այդ ջուրը։ Իսկ եթե ականջ դնեք քարին, կարելի է լսել Քուռկիկի բարակ խրխնջոցը։


== Գրական ստեղծագործություններ ==
Ավ. Իսահակյանը, Սասմա Մհեր։
Լևոն Խեչոյան, Մհերի դռան գիրքը


== Տես նաև ==
Սասնա ծռեր


== Արտաքին հղումներ ==
«Սասունցի Դավիթ» էպոսի չորրորդ ճյուղը
Իլ-76-ի աղետը Լենինականի մոտ (1989)

Իլ-76 ինքնաթիռի աղետը Լենինականի մոտ, ավիավթար, որը տեղի է ունեցել 1989 թվականի հոկտեմբերի 20-ին և որի արդյունքում զոհվել է 15 մարդ։ Ինքնաթիռը պատկանում էր «Աերոֆլոտ» ավիաընկերության Ուլյանովսկի քաղաքացիական ավիացիայի ինստիտուտին։


== Ինքնաթիռը ==
Մակնիշը - Իլ-76ՏԴ
Կողային համարանիշը - СССР-76466
Գործարանային համարը - 0023440153
Սերիական համարը - 29-09
Արտադրությունը - 1982 թ. սեպտեմբերի 8Աղետի պահին անցել էր 2054 թռիչքային ժամ և ունեցել 2193 վայրէջք։ Անձնակազմը բաղկացած էր 10 հոգուց, բացի անձնակազմից, աղետի պահին ինքնաթիռում եղել է հինգ ուղևոր։


== Աղետը ==
Իլ-76 ինքնաթիռը կատարում էր ուսումնական թռիչք, որի մեջ ընդգրկված էր 37200 կգ ուղեբեռի տեղափոխումը Գյումրի` Սպիտակի երկրաշարժից տուժած շրջանների վերականգնողական աշխատանքների ծրագրի շրջանակներում։ Ինքնաթիռը թռիչքն սկսել է Ուլյանովսկից և ժամը 02:15-ին մոտենալով Լենինականին, անձնակազմը անջատված ավտոպիլոտի և 520 կմ/ժ ցուցիչի արագության, ինչպես նաև 12 մ/վ ուղղահայաց արագության պայմաններում սկսել է ցածրություն հավաքել։ Ժամը 02:24:57-ին անձնակազմը կապվել է կարգավարի հետ և զեկուցել 4200 մ բարձրություն զբաղեցնելու մասին։ Ի պատասխան, կարգավարը թույլ է տվել ցածրությունը մինչև 3000 մ, ինչը անձնակազմը սկսել է իրականացնել 8 մ/վ ուղղահայաց արագությամբ։
Լենինականում այդ ժամանակ եղանակը հանգիստ է եղել, տեսանելիությունը` ավելի քան 5 կմ, ջերմաստիճանը +4 °С։ Իջնելով մինչև 3000 մ բարձրություն, օդանավի անձնակազմը սխալմամբ օդակայանի ճնշումը դրել էր 736 մմ սնդիկի սյուն` 636-ի փոխարեն, որի պատճառով բարձրաչափերը սկսել են չափել թռիչքի բարձրությունը 1100 մետր։ Երբ ինքնաթիռը գտնվել է փաստացի 270 մ բարձրության վրա, բարձրաչափերը ցույց են տվել 1370 մ բարձրություն։ Օդանավակայանից 18 կմ հեռավորության վրա սկսել է աշխատել ինքնաթիռի` երկրի հետ վտանգավոր մոտեցման ձայնային ազդանշանը։ Ժամը 02։29։54-ին անձնակազմի հետ կապվելով, կարգավարը ցուցում է տվել` չորրորդ պտույտին իջնել մինչև 800 մ բարձրություն։ Օդաչուները հաստատել են ստացված հրահանգը և սկսել են այն կատարել` չնայած աշխատող ազդանշանին։
Ժամը 02։30։04-ին անձնակազմի անդամներից մեկը նկատել է, որ բարձրաչափերում ճնշումը սխալ է դրված, սակայն արագ գործողություններ անձնակազմը չի կատարել, իսկ 4 վայրկյան անց իր աշխատանքը դադարեցրել է ձայնային ազդանշանը։ Անսպասելիորեն օդաչուներն իրենց առջև սարեր են տեսել և մինչև վերջ դեպի իրենց են ձգել ղեկանիվները, սակայն փոքր հեռավորությունը հնարավորություն չի տվել խուսափել բախումից։ Ժամը 02։30։14-ին Իլ-76-ը 440 կմ/ժ արագությամբ բախվել է սարին, ամբողջովին կործանվել և այրվել։ Ինքնաթիռում գտնվող 15 հոգին զոհվել են։ Հետագա քննությամբ պարզվել էր, որ բացի անձնակազմի թույլ տված մի շարք սխալներից, անփորձ են եղել նաև օդաչուները։


== Ծանոթագրություններ ==
Կաստել Բոլոնիեզե

Կաստել Բոլոնիեզե (իտալերեն՝ Castel Bolognese), քաղաք Իտալիայում՝ Էմիլիա Ռոմանիա մարզի Ռավեննա գավառում։ Սահմանակից է Ֆաենցա, Իմոլա, Ռիոլո Տերմե, Սոլարոլո
համայնքներին։
Բնակչության թվաքանակը 2014 թվականի տվյալներով եղել է 9.626): Բնակչության խտությունը կազմում է 257 մարդ/կմ²։ Համայնքն զբաղեցնում է 32 կմ² տարածք։ Փոստային ինդեքս՝ 48014, հեռախոսային կոդ՝ 0546։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
[http://www.comune.castelbolognese.ra.it/ Պաշտոնական կայք (իտալ.)
All About Castel Bolognese's history
Անդերսեն: Կյանքն առանց սիրո

«Անդերսեն։ Կյանքն առանց սիրո» (ռուս.՝ «Андерсен. Жизнь без любви»), գեղարվեստական ֆիլմ, որը նկարահանվել է 2006 թվականին։
Դերասան Վյաչեսլավ Տիխոնովի վերջին դերն է։


== Սյուժե ==
Ֆիլմի սյուժեի հիմքում ընկած է Հանս Քրիստիան Անդերսենի  կենսագրությունը, որի ստեղծագործությունը մերժել են գործընկերները, և նա ինքն իրեն մխիթարելու համար սկսել է հեքիաթներ գրել։
«Այստեղ շատ իրական փաստեր կան։ Ես կարդացել եմ հուշեր, հեքիաթասացի օրագիրը, ժամանակակիցների հուշերը։ Անդերսենը հրաշալի ձայն ուներ, 15-16 տարեկանում այն կորել է։ Գրողը իսկապես սիրահարված էր հայտնի շվեդ երգչուհի Ջեննի Լինդին, որի մասին գրել էին, որ նման ձայն կարող է լինել միայն հարյուր տարին մեկ անգամ։ Գիմնազիայի ռեկտորը, ում մարմնավորել է Օլեգ Տաբակովը, իր աշակերտի տաղանդի հանդեպ նույնքան խանդոտ էր։ Իհարկե, ֆիլմում կան հորինվածքներ, որոնց համար մենք չենք ամաչում։ Դա կարող էր գոյություն ունենալ, գուցե և եղել է իրականում»,- ասել է ֆիլմի հեղինակ Էլդար Ռյազանովը։


== Դերերում ==


== Մրցանակներ և անվանակարգեր ==
«Գրականություն և կինո» փառատոնի գրան-պրի (2007)
Ֆիլմն առաջադրվել է «Նիկա» մրցանակի հինգ անվանակարգերում՝ Լավագույն խաղարկային ֆիլմ, Լավագույն սցենարային աշխատանք, Ֆիլմի լավագույն երաժշտություն, Նկարչի լավագույն աշխատանք և Հագուստի նկարչի լավագույն աշխատանք։ Մրցանակ ստացել են ֆիլմի նկարիչ Լյուդմիլա Կուսակովան և հագուստների նկարիչ Նատալյա Իվանովան։


== Քննադատություն ==
Ֆիլմը հիշեցնում է նույն թեմայով ավելի վաղ թողարկված ամերիկյան էկրանավորումը՝ «Հանս Քրիստիան Անդերսեն։ Իմ կյանքը որպես հեքիաթ («Hans Christian Andersen: My Life As A Fairy Tale», 2001)։


== Ծանոթագրություններ ==


== Արտաքին հղումներ ==
«Անդերսեն։ Կյանքն առանց սիրո» «Энциклопедия отечественного кино» կայքում
«Անդերսեն։ Կյանքն առանց սիրո»(անգլ.) ֆիլմը Internet Movie Database կայքում
Գրատիբու

Գրատիբու (ֆր.՝  Gratibus), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 170 մարդ, բնակչության խտությունը` 31.89 մարդ/կմ²։ Բնակավայրը զբաղեցնում է 5.33 կմ² տարածք։


== Աշխարհագրություն ==
Գտնվում է Փարիզ քաղաքից 95 կմ հյուսիս, Ամյեն քաղաքից 30 կմ հարավ-արևելք։


== Բնակչություն ==


== Տնտեսություն ==
2010 թվականին ուներ 122 աշխատունակ (15-64 տարեկան)  բնակիչ, որոնցից ակտիվ էին 89-ը, իսկ ոչ ակտիվները` 33։ Ակտիվության ցուցանիշը կազմում է 73,0 %։ 89 աշխատունակ մարդկանցից աշխատել է 81 անձ (44 տղամարդ և 37 կին)։ Գործազուրկ են եղել 8 անձ (3 տղամարդ և 5 կին)։ 33 անաշխատունակներից 15-ը եղել են աշակերտներ կամ ուսանողներ, 12-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Զիքարա

Զիքարա, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Իոսիպովկա (գյուղ, Չեմերովեցի շրջան)

Անվան այլ կիրառումների համար տե՛ս՝ ԻոսիպովկաԻոսիպովկա (ուկրաիներեն՝ Йосипівка), գյուղ Ուկրաինայի Խմելնիցկիի մարզի Չեմերովեցի շրջանում։
2001 թվականի տվյալներով Իոսիպովկա գյուղում բնակվում էր 22 մարդ։ Բնակավայրը զբաղեցնում է 0,225 կմ² տարածք։ Բնակչության խտությունը կազմում էր 97,78 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արթուր Կարապետյանի անվան պուրակ (Երևան)

Արթուր Կարապետյանի անվան պուրակ, գտնվում է Երևանի Շենգավիթ համայնքում՝ Երևանի մետրոպոլիտենի Շենգավիթ կայարանի շրջակայքում, որը 1999 թվականին անվանակոչվել է Արցախյան պատերազմի ազատամարտիկ Արթուր Կարապետյանի անունով։ Այստեղ տեղադրված է Արթուր Կարապետյանի հուշարձանը (քանդակագործ՝ Ռոբերտ Բալայան, բրոնզ, տուֆ, բազալտ, 1993)։ Պուրակը սկիզբ է առնում Ս. Տարոնցու փողոցից և Ն. Շենգավիթի 9-րդ փողոցի երկայնքով ձգվում է մինչև Եղիշե Թադևոսյան փողոց։
2018 թվականին Երևանի հիմնադրման 2800-ամյակի առթիվ տեղադրվել է Երևանի 2800-ամյակին նվիրված հուշարձան։


== Պատկերասրահ ==

		
		
		
		


== Ծանոթագրություններ ==
Բասինյանա

Բասինյանա  (իտալերեն՝ Bassignana), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 1802 մարդ (2008)։ Բնակչության խտությունը՝ 64 մարդ/կմ²։ Տարածքը կազմում է 28 կմ²։ Փոստային ինդեքս՝ 15042։ Հեռախոսային կոդ՝ 0131։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Պտուղ-ընկերքային անբավարարություն

Պտուղ-ընկերքային անբավարարության կամ պտղի ներարգանդային աճի ու զարգացման դանդաղման համախտանիշի ժամանակ տեղի է ունենում պտղի աճի ու զարգացման դանդաղում, որը հետևանք է պտղի հիպօքսիայի. Արգանդ-ընկերքային, պտղի արյան շրջանառության խանգարումը, գազափոխանակային ու նյութափոխանակային խանգարումները, ընկերքի զարգացման ու ֆունկցիոնալ խանգարումները ի վերջո բերում են մի ախտանշանահամալիրի, որը կոչվում է ՊՆԴԶՀ։


== Պատճառագիտությունը ==
Արտակոնքային պատճառներ-սրտի զարգացման արատներ, գերճնշումային հիվանդություն, երիկամների, թոքերի ախտաբանակ վիճակներ, սակավարյունություն, քրոնիկ վարակներ, և այլ պատճառներ
Պրեէկլամպսիա, բազմապտուղ հղիություն, շիճուկային հիվանդություն, արգանդի հետվիրահատական սպի


== Ախտածնություն ==
Ցիտոտրոֆոբլաստի ներաճի անբավարարություն
Արգանդ-ընկերք արյան շրջանառության խանգարում
Խորիոնալ թավիկնորի անհաս վիճակ
Ընկերքային պատնեշի անբավարարություն


== Դասակարգում ==
Առաջնային-զարգանում է մինչև 16-րդ շաբաթ (Ցիտոտրոֆոբլաստի ներաճի անբավարարություն) Երկրորդային-առաջանւմ է արդեն զարգացած ընկերքի առկայության պարագայում(արգանդ ընկերքային և ընկերք պտղային արյան շրջանառության խանգարումները, ցիտոտրոֆոբլաստի ներաճի երկրորդ ալիքի անբավարարություն, ընկերքի թավիկների ախտաբանական անբավարարություն)


== Ըստ կլինիկական ընթացքի ==
Սուր-առաջանում է հղիության ցանկացած շաբաթում և ծննդի ժամանակ քրոնիկ-հիմնականում ունի երկրորդային բնույթ
Կլինիկա-պտուղ ընկերքային անբավարարությանը առավել բնորոշ է պտղի ներարգանդային աճի ու զարգացման դանդաղման համախտանիշը. Տարբերում են սիմետրիկ և ասիմետրիկ կլինիկական տարբերակները կախված պտղի չափսերի ու զանգվածի համապատասխանությունից։ Պտուղ ընկերքային անբավարարության առավել բնորոշ արտահայտություններն են

Պտղի թթվացնաքաղց
ՊՆԱԶԴՀ-Small for gestational age
Հղիության վաղ ընդհատման վտանգԱխտորոշում-հիմնված է մանրակրկիտ անամնեզի ու գերձայնային հետազոտության տվյալների վրա.Գերձայնային հետազոտության միջոցով որոշվում են պտղի որոշ չափսեր(բիպարիետալ չափս, պտղի որովայնի միջին չափս և պտղի ազդրի չափսը) ու դրանց համապատասխանությունը հղիության տվյալ ժամկետին։ ՊՆԱԶԴՀ ժամանակ վերը նշված չափսերը հետ են մնում նորմայից մեկ կամ մի քանի շաբաթով։ Որոշվում է նաև ընկեքի զարգացման աստիճանը։


== Բուժում ==
Կիրառվում են հակաթթվածնաքաղցային-կարնիտին, գլյուկոզայի ուտիլիզացիան բարելավվող-ակտովեգին, հակաօքսիդանտային դեղամիջոցներ, վիտամինաբուժում։


== Գրականություն ==
Pijnenberg R. et al., 1990
И.С. Сидорова, И.О. Макаров 2005


== Ծանոթագրություններ ==
Ստարոկանգիշևո

Ստարոկանգիշևո (ռուս.՝ Старокангышево, բաշկիրերեն՝ Иҫке Кәңгеш), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 379 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օսլոյի մայր տաճար (լյութերական)

Օսլոյի մայր տաճար (նորվ.՝ Oslo domkirke),  լյութերական եկեղեցի Նորվեգիայի մայրաքաղաք Օսլոյում: Պատկանում է Նորվեգիայի եկեղեցու Օսլոյի թեմին: Կառուցվել է 1694 - 1697 թվականներին: Հանդիսանում է Օսլոյի երեք քրիստոնեական տաճարներից մեկը: Օծվել է 1697 թվականին:Այն օգտագործվում է Նորվեգիայի թագավորական ընտանիքի և Նորվեգիայի կառավարության կողմից տարբեր հանդիսավոր պածշտոնեական միջոցառումների կազմակերպման համար: 1968 և 2001 թվականներին Օսլոյի տաճարում է կազմակերպվել Նորվեգիայի թագավորի թագադրման արարողությունները:
1848-1850 թվականներին ճարտարապետ Ալեքսիս դե Շատոնեֆայի կողմից տաճարը վերակառուցվել է: 1950 թվականին կրկին վերանորոգվել է: 2006 թվականի օգոստոսին կրկին փակվել է վերանորոգման նպատակով և կրկին վերաբացվել է 2010 թվականին։
Օսլոյի տաճարը նաև հայտնի է իր վիտրաժներով և երգեհոնով: Առաջին երգեհոնը տեղադրվել է տաճարում 1711 թվականին, իսկ վերջինը՝ 1997 թվականին։


== Արտաքին հղումներ ==
Karl Gervin. Oslo domkirke: mennesker og miljøer i 900 år Oslo Cathedral: People and Community for 900 Years. (1997) ISBN 82-03-22191-2.
Storsletten, Ola Kirker i Norge, b. 5: Etter reformasjonen : 1600-tallet Churches in Norway, Vol. 5: After the Reformation: The 1600s (2008) ISBN 978-82-91399-15-7.
Tronshaug, Hans Jacob Oslo domkirkes orgelhistorie : orgler, organister, kantorer og orgelbyggere gjennom fem århundrer The Organ of the Oslo Cathedral: Organs, Organists, Cantors and Organ Buiiders through Five Centuries (1998) ISBN 82-994632-0-3.


== Պատկերասրահ ==

		
		
		


== Ծանոթագրություններ ==
Բրիտայ

Բրիտայ (ուկրաիներեն՝ Бритай), գյուղ Ուկրաինայի Խարկովի մարզի Լոզովայայի շրջանում։ Հիմնադրվել է 1864 թվականին։
2001 թվականի տվյալներով Բրիտայ գյուղում բնակվում էր 201 մարդ։ Բնակավայրը զբաղեցնում է 0,646 կմ² տարածք։ Բնակչության խտությունը կազմում էր 311,15 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ղուկաս Կեղեցի

Ղուկաս Կեղեցի (ինչպես նաև՝ Խորձենացի, 16-րդ դար - 1602), 16-րդ դարի հայ գիտնական և մանկավարժ։Ծնվել է Ծոփք նահանգի Կեղի գավառի Խորձեն գյուղում։ Ուսուցումից հետո հայտնի մանկավարժ Հովհաննես Շիրակը դառնում է վարդապետ և մանկավարժական գործունեություն է ծավալում Կեղիում։ Դասավանդել է ապագա խոշոր եկեղեցական գործիչներին, ինչպիսիք են՝ Պետրոս Կարկրցին, Սրապիոն Ուրֆայեցին, Դավիթ Վաղարշապատցին։ Եղել է օրացույցի գիտակ, գրել է բանաստեղծական ստեղծագործություններ օրացույցների մասին։ 1557 թվականին նա իր բանաստեղծություններում շարադրել է Գրիգորյան օրացույցը։ (հայկական որոշ աղբյուրներ սխալմամբ խոսում են հայկական օրացույցի բանաստեղծական շարադրանքի մասին)։ Դա «Ոտանաւոր Օրացոյց» պոեմն է, որը հասել է մինչ մեր օրեր։ Ինչպես նաև պահպանվել է նրա երաժշտամանկավարժական «Երաժշտութեան կանոնք» աշխատանքը։ Մահացել է 1602 թվականին։


== Ծանոթագրություններ ==


== Արտաքին հղումներ ==
Ղուկաս Կեղեցին հայ մատենագրութեան թուանշային գրադարանում
Վալերի Խաիտ

Վալերի Խաիտ (ուկրաիներեն՝ Хаит, Валерий Исаакович, մարտի 19, 1939(1939-03-19), Նովայա Պրիլուկա (գյուղ, Լիպովեցի շրջան), Լիպովեցի շրջան, Վիննիցայի մարզ, Ուկրաինական ԽՍՀ, ԽՍՀՄ), խորհրդային և ուկրաինացի արձակագիր, բանաստեղծ, երգիծաբան, դրամատուրգ, խմբագիր, հեռուստահաղորդավար և լրագրող, 60-ականներին եղել է Օդեսայի հայտնի ՈւՀԱյի թիմի ավագը։ Երկու որդիների հայր է։ Որդիներից Ռոստիսլավը դերասան է, սցենարիստ և «Քառյակ I» ​​թատրոնի ստեղծողը, Եվգենին «Ջենթլմենների շոուի» գեղարվեստական ​​ղեկավարն է եղել 1991 թվականից 1999 թվականը։


== Կենսագրություն ==
1946-1956 թվականներին սովորել է Օդեսայի մարզի Բելգորոդ-Դնեստրովսկի քաղաքի ավագ դպրոցում։ Ավարտել է Օդեսայի ինժիներա-շինարարական համալսարանը (1971 թվական)։
1986-1990 թվականներին եղել է «Ջենթլմենների շոու» կատակերգական հեռուստածրագրի գեղարվեստական ​​ղեկավարը։ 1988 թվականին հիմնել է Օդեսայի ջենթլմենների ակումբը։ Օդեսայի քաղաքացիների համաշխարհային ակումբի փոխնախագահ, «Ֆոնտան» ամսագրի խմբագիր։ «Ոսկե Օստապ» մրցանակի դափնեկիր։


== Ստեղծագործություններ ==


=== Պիեսներ ===
Հին տներ
Ջութկահարների թագավորը
Ճանապարհորդություն դեպի լուսին


=== Այլ ստեղծագործություններ ===
Հին տներ
Պահանջարկի մասին (պոեզիա) (1988 թվական)
Արթնացում (պոեզիա) (1995 թվական)
Շրջան (1996 թվական)
Կատակի բաժին (2006 թվական)
Պապիկը պարում է պատշգամբում


== Ծանոթագրություններ ==


== Արտաքին հղումներ ==
Валерий Хаит на радио «Эхо Москвы»
Զուևո (գյուղ, Չուդովսկի շրջան)

Անվան այլ կիրառումների համար տե՛ս՝ ԶուևոԶուևո (ռուս.՝ Зуево), գյուղ Ռուսաստանի, Նովգորոդի մարզի Չուդովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բունգարապ

Բունգարապ (ռուս.՝ Бунгарап), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Տոմ գետի ձախ ափին՝ 441 կմ հեռավորության վրա։ Գետի երկարությունը 50 կմ է, ավազանի տարածքը 329 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմ գետ, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը․


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Օնտիժեգա

Օնտիժեգա (ռուս.՝ Онтижега), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վիչեգդա գետի աջ ափին՝ 822 կմ հեռավորության վրա։ Գետի երկարությունը կազմում է 22 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած Սիկտիվկար քաղաքից մինչև ակունք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝
Ջրային օբյեկտի կոդը հանրային գրանցմամբ — 03020200112103000014220
Կոդը ըստ հիդրոլոգիական հետազոտության (ՌԴ) — 103001422
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Մադրիգերաս (քաղաք)

Մադրիգերաս (իսպ.՝ Madrigueras), քաղաք և համայնք Իսպանիայում։ Գտնվում է Ալբասետե պրովինցիայում՝ Կաստիլիա-Լա Մանչա ինքնավար հանրույթի կազմում։ Համայնքը գտնվում է Լա-Մանչուելա շրջանում։ Տարածքը կազմում է 72 կմ²։ Բնակչության թիվը, ըստ Իսպանիայի ազգային վիճակագրական ինստիտուտի տվյալների, 2010 թվականի դրությամբ կազմել է 4 917 մարդ։ Մարզկենտրոնից հեռավորությունը 32 կմ է։


== Ծանոթագրություններ ==
Կորնգան (այլ կիրառումներ)

Կորնգան, կարող է վերաբերել՝

Կորնգան - բակլազգիների (թիթեռնածաղկավորներ) ընտանիքի միամյա կամ բազմամյա խոտաբույսերի, հազվադեպ՝ թփերի ցեղ
Կորնգան - գյուղ Արևմտյան Հայաստանում, Խարբերդի վիլայեթի Օվաջիկի գավառակում
Պինգվին Վինը

«Պինգվին Վինը», «Պինգվինաշեն», 1972 թվականին հայկական արտադրության մուլտֆիլմ՝ ստեղծված Համո Բեկնազարյանի անվան «Հայֆիլմ» կինոստուդիայում, ռեժիսոր՝ Ստեփան Անդրանիկյան։


== Նկարահանող խումբ ==


== Սյուժե ==
Մուլտֆիլմը Վին անունով փոքրիկ պինգվինի մասին է։ Նա շատ չարաճճի էր և բարկացնում էր իր ծնողներին։ Ծնողները որոշում են նրան մանկապարտեզ տանել։ Չարություն անելու պատճառով նրան մանկապարտեզից էլ են վռնդում։ Անտարկտիդայում մի ուղղաթիռ է իջնում, և Վինը հետաքրքրասիրությունից դրդված մտնում է ուղղաթիռ։ Ուղղաթիռը բարձրանում է օդ, և այդ ժամանակ Վինը իր ծննդավայրից հեռանում է մոտ 3000 կմ։ Մի անծանոթ վայրում օդաչուն և պինգվինը իջնում են ուղղաթիռից։ Վինն ասում է, որ կարոտել է Պինգվինաշենը և ուզում է գնալ այնտեղ, իսկ օդաչուն պատասխանում է, որ 3000 կմ ետ գնալը այդքան էլ հեշտ չէ։ Օդաչուն պինգվինի ոտքին մի օղակ է գցում, որ նա ավելի ճանաչելի լինի։ Երեկոյան Վինը օդաչուից թաքուն փախչում է։ Նա քայլում է և հանդիպում է մի փոկի, որը նրան ճանապարհի համար մի տոպրակ ձուկ է տալիս։ Ճանապարհ անցնելուց հետո նա հանդիպում է ծովառյուծների արքային, որին շփոթում է սարի հետ։ Ծովառյուծը նրան սովորեցնում է ինքնուրույն լինել և ձուկ որսալ։ Վինը ճանապարհը շարունակում է երգելով.

Երկար ճանապարհից հետո Վինը վերջապես հասնում է տեղ, և ծանոթանում է իր փոքրիկ քրոջ և եղբոր՝ Պիմիկի և Գրիմիկի հետ։ Վինը նրանց խոստանում է պատմել իր ոտքի օղակի պատմությունը։


== Ծանոթագրություններ ==
Սան Ջորիո դի Սուզա

Սան Ջորիո դի Սուզա (իտալերեն՝ San Giorio di Susa), կոմունա Իտալիայում՝ Պիեմոնտ մարզի Թուրինի գավառում։ Բնակչությունը ըստ 2008 թվականի տվյալների՝ 949 մարդ։ Զբաղեցնում է 2 կմ² տարածք։ Բնակչության խտությունը՝ 50 մարդ/կմ²։ Փոստային ինդեքսը՝ 10010 ։ Հեռախոսային կոդը՝ 0122։
Կոմունայի հովանավորն է Սուրբ Գևորգը։ Տոնը նշվում է ապրիլի 23-ին։


== Ժողովրդագրություն ==
Բնակչության շարժը.


== Պատկերասրահ ==

		


== Տվյալներ ==
Հեռախոսային կոդ
էլեկտրոնային փոստ
Պաշտոնական կայք -http://www.comune.sangioriodisusa.to.it/


== Ծանոթագրություններ ==


== Արտաքին հղումներ ==
Պաշտոնական կայք (իտալ.)
Ազգային ինստիտուտի վիճակագրություն (իտալ.)
http://www.istat.it/english/ Archived 2009-12-07 at the Wayback Machine.
Ռաիմունդո Ռոլոն

Ռաիմունդո Ռոլոն Վիլյասանտի (իսպ.՝ Raimundo Rolón Villasanti), (մարտի 14, 1903, Պարագուարի - նոյեմբերի 17, 1981, Ասունսյոն), Պարագվայի նախագահ 1949 թ. հունվարի 30-ից փետրվարի 27-ը։ Պարագվայի պաշտպանության նախագահ Նատալիսիո Գոնսալեսի օրոք։
Ալթայի երկրամասի երաժշտական կոմեդիայի պետական թատրոն

Ալթայի երկրամասի երաժշտական կոմեդիայի պետական թատրոն (ռուս.՝ Алтайский краевой государственный театр музыкальной комедии), գտնվում է Ալթայի երկրամասի Բառնաուլ քաղաքում։


== Թատրոնի պատմությունը ==
Թատրոնը կազմավորվել է 1960 թվականին Բիյսկ քաղաքում Գոռնո-Ալթայսկի օպերետտային համույթի և Բիյսկի քաղաքային դրամատիկական թատրոնի հիման վրա։ Թատրոնի հիմնական ուղղվածությունը օպերետտան էր և երաժշտական կոմեդիան։
1964 թ թատրոնը Բիյսկից տեղափոխվեց Բառնաուլ՝ ստանալով երաժշտական կոմեդիայի երկրամասային թատրոնի կարգավիճակ։ Առաջին թատերաշրջանը բացվեց Բ. Մոկրոուսովի «Քամիների վարդը» օպերետտայով։
1968-1977 թթ թատրոնը ղեկավարում էր ռեժիսոր Ի. Դուբնիցկայան, ով ընդլայնեց թատրոնի ժանրը՝ խաղացանկի հիմքը դարձնելով հերոսական-ռոմանտիկ ուղղվածություն ունեցող խորհրդային օպերետտան՝ «Մոսկվա-Փարիզ» և այլն։ Բացի այդ բեմադրվում են նաև բալետային ներկայացումներ՝ «Էսմերալդա», «Չիպոլինոյի արկածները»։
1972 թ թատրոնը տեղափոխվում է Բառնաուլի Կոմսոմոլսկի պողոտայում գտնվեղ նոր շենքը։
1977-1991 թթ բեմադրվում են «Տրավիատա» օպերան, «Յունոնա և Ավոս» ռոք-օպերան, «Չղջիկ» օպերետտան։ ԽՍՀՄ-ի փլուզումից հետո բեմադրվում են «Հիսուս Քրիստոս-գերաստղ», «Կյանքը վարդագույն լույսի ներքո» ներկայացումները։
Թատրոնը հյուրախաղերով բազմիցս հանդես է եկել ՌԴ-ի տարբեր քաղաքներում, ինչպես նաև Լեհաստանում, Աֆղանստանում և Մոնղոլիայում։


== Խաղացանկը ==
«Ջութակահարը տանիքին» (մյուզիքլ)
«Դոն ժուանի առաջին սերը» (մյուզիքլ)
«Շներ» (ռոք-մյուզիքլ)
«Յունոնա և Ավոս» (օպերա)
«Սպիտակ ակացիա» (օպերետտա)
«Չղջիկ» (օպերետտա)
«Մարիցա» (օպերետտա)
«Կրկեսի արքայադուստրը» (օպերետտա)
«Ձնե թագուհին» (մանկական ներկայացում)
«Ալադին» (մանկական ներկայացում)
«Լավագույն ընկերոջ օրը» (մանկական ներկայացում)


== Թատերախումբը ==
ՌԴ վաստակավոր արտիստներ՝ Լ. Ավգուստովսկայա, Յու. Կաշին, Ս. Ֆեոդորով, Օ. Գավրիշ, Վ. Պարֆենով, Զ. Չերնիխ, Դ. Իվանով, դերասաններ՝ Լ. Վլադիմիրովա, Վ. Գալցևա, Յու. Գոլուբև, Մ. Բասով, Տ. Ռեմիզովա, Վ. Դավիդով, Մ. Վեխով, Ի. Բասմանովա, Վ. Գերասիմովա, Լ. Տիտով, Տ. Վիլհելմ, Ի. Զուև, Վ. Նեկրասով, Ն. Բաշկիրցև, Ա. Կարպովա, Կ. Կրյաժև, Տ. Կոկինա, Ի. Լիսինա, Գ. Կրիուլինա և այլն։
Թատրոնի տնօրեն՝ Ռ. Իլյին, ռեժիսոր՝ Կոնստանտին Յակովլև, գլխավոր դիրիժոր՝ Վ. Կրեստենկո, գլխավոր բեմանկարիչ՝ Վ. Բոլգով, գլխավոր խմբավար՝ Ն. Շաբալինա, դիրիժոր՝ Ե. Գուտչին։


== Արտաքին հղումներ ==
Թատրոնի պաշտոնական կայքը
«Թատերական տաղավար» ֆորում
«Անտրակտ» ֆորում Archived 2013-02-25 at the Wayback Machine.
Ալմատին

Ալմատին, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։ Գտնվում էր Չերմիկի շրջանում՝ Խարբերդից հյուսիս-արևելք։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Արթուր Գևորգյան (զինծառայող)

Արթուր Գառնիկի Գևորգյան(հունիսի 24, 1997(1997-06-24), Աբովյան, Կոտայքի մարզ, Հայաստան և Հայաստան - ապրիլի 2, 2016(2016-04-02) կամ ապրիլի 4, 2016(2016-04-04), Ջրական, Ադրբեջան և Հադրութի շրջան, Արցախ), զինծառայող, շարքային, քառօրյա պատերազմի մասնակից։


== Կենսագրություն ==
Արթուր Գևորգյանը ծնվել է 1997 թվականի հունիսի 24-ին Կոտայքի մարզի Աբովյան քաղաքում։ Սովորել է Աբովյանի թիվ 1 դպրոցում, որն ավարտելուց հետո աշխատանքի նպատակով մեկնել է Ռուսաստան։ 2015 թվականին վերադարձել է Հայաստան, պարտադիր զինծառայության անցել Արցախի Ջաբրայիլ բնակավայրում, եղել է ավագ-գնդացրորդ։ 2016 թվականի ապրիլի 2-ին մարտական գործողությունների ժամանակ զոհվել է 9-րդ ՊՇ 115 մարտական դիրքը պաշտպանելիս։ Արթուրի մարմինը մի քանի օր անց «Կարմիր խաչի» միջամտությամբ վերադարձվել է հայկական կողմին։


== Հուղարկավորություն ==
Հոգեհանգիստը տեղի է ունեցել 2016 թվականի ապրիլի 5-ին՝ ժամը 17:00-ին, իսկ հուղարկավորությունը՝ 2016 թվականի ապրիլի 6-ին՝ ժամը 13:30-ին Կոտայքի մարզի Աբովյանի եկեղեցում։


== Պարգևներ ==
Արթուր Գառնիկի Գևորգյանը հետմահու պարգևատրվել է ՀՀ Նախագահի կողմից «Արիության համար» և Արցախի նախագահի կողմից «Մարտական ծառայություն» մեդալներով։
Նրա հիշատակին նվիրված Աբովյանի թիվ 1 դպրոցում դասասենյակ է բացվել և բակում ցայտաղբյուր է կանգնեցվել։


== Ծանոթագրություններ ==


== Արտաքին հղումներ ==
«Մեզ պաշտպանելով զոհվեց մեր հերոսը». Արթուր Գևորգյան
Շորո

Շորո (պորտ.՝ Choró), համայնք Բրազիլիայում՝ Սեարա նահանգի կազմում։ Գտնվում է Սերտոնիս Սեարենսիս նահանգի հարավային մարզում։ Մտնում է Բրաժու Սանտու գավառի կազմի մեջ։ Բնակչությունը կազմում է 12 909 մարդ՝ 2006 թվականի տվյալներով։ Գրավում է 815,759 կմ2 տարածք։ Բնակչության խտությունը՝ 15,8 մարդ/կմ²։
Քաղաքի տոնը նշվում է մարտի 27-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 22.014.278,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.762,27 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,570 (տվյալները ՄԱԿ-ի զարգացման ծրագրի)
Մանկական Եվրատեսիլ 2004 երգի մրցույթ

«Մանկական Եվրատեսիլ 2004 երգի մրցույթը» եղել է Մանկական Եվրատեսիլ երգի մրցույթի պատմության մեջ 2-րդ մրցույթը և տեղի է ունեցել 2004 թվականի նոյեմբերի 20-ին Håkons Hall,-ում (Լիլեհամմեր, Նորվեգիա)։ 2004 թվականին Նորվեգական Norwegian Broadcasting Corporation (NRK) հեռուստաընկերությունն առաջին անգամ էր հյուրընկալում մրցույթը իրենց երկրում։


== Մասնակից երկրներ ==
Սկզբնական շրջանում 20 երկիր պետք է մասնակցեր 2004 թվականի մրցույթին, սակայն Իսրայելը, Իռլանդիան և Գերմանիան հրաժարվեցին մասնակցությունից։Իսրայելը, Իռլանդիան և Գերմանիան կատարեցին առաջնելույթ 2012, 2015 և 2020 թվականներին։Սա նաև վերջին մրցույթն էր երբ մասնակցեցին Լեհաստանը, Ֆրանսիան և Շվեյցարիան նախքան 2005 թվականի մրցույթից հրաժարվելը։Լեհաստանը  և Ֆրանսիան վերադարձան մրցույթ 2016 և 2018 թվականներին, սակայն Շվեյցարիան մինչ օրս չի վերադարձել մրցույթ։


== Արտաքին հղումներ ==
Մանկական Եվրատեսիլի պաշտոնական կայք
Մանկական Եվրատեսիլը ESCKaz կայքում
Չիլագո

Չիլագո (անգլ.՝ Chillagoe), քաղաք, որը գտնվում է ավստրալիական Քվինսլենդ նահանգի հյուսիս-արևելյան մասում։ Քաղաքում 2011 թվականի տվյալներով ապրում է 192 մարդ։ Քաղաքը գտնվում է Մարիբա կոմսության կազմում, որի բնակչությունը կազմում է 21.557 մարդ (2016 թվականի տվյալներով)։ 


== Տեղանվանագիտություն ==
1888 թվականին քաղաքը անվանվել է Չիլագո։ Անունը վերցրել են տեղական շանտիի կրկներգից` «Հիկի, Տիկի, Պսայկե, Կրիկի, Չիլագո, Վալբադորի»։


== Պատմություն ==

1873 թվականին Ջեյմս Միլագան հետազոտել է այս շրջանը և հաստատել է այս տարածքում պղնձի հարուստ հանքավայրերի մասին տեղեկատվությունը։ Լեռնային ձեռնարկատեր Ջոն Մոֆֆատն ուղևորվել է դեպի այս շրջան 1888 թվականին և արագ մենաշնորհել է այս տարածքը։ 1900 թվականին այստեղ բացվել են առաջին փոստատարային բաժանմունքները։ 1901 թվականին Մարիբայից մինչև քաղաք կառուցել են երկաթուղային գծեր և Չիլագոյի հանքաարդյունաբերական ձեռնարկությունը, 1910 թվականի հոկտեմբերի 27-ին Չիլագոյում բացվել է քաղաքային արգելոց.:
Քաղաքային առաջին գրադարանը բացվել է 2002 թվականին։ 1902 թվականի ապրիլի 1-ին բացվել է Չիլագոյի պետական դպրոցը։


== Ծանոթագրություններ ==
Մորոզովկա (գյուղ, Ալեքսանդրիայի շրջան)

Անվան այլ կիրառումների համար տե՛ս՝ ՄորոզովկաՄորոզովկա (ուկրաիներեն՝ Морозівка), գյուղ Ուկրաինայի Կիրովոգրադի մարզի Ալեքսանդրիայի շրջանում։
2001 թվականի տվյալներով Մորոզովկա գյուղում բնակվում էր 272 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զեդա Ծևա

Զեդա Ծևա (վրաց.՝ ზედა წევა), գյուղ Վրաստանում։ Գտնվում է Իմերեթի մարզի Զեստափոնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 44 մարդ։


== Ծանոթագրություններ ==
Կրասնայա Պալնա

Կրասնայա Պալնա (ռուս.՝ Красная Пальна), գյուղ Ռուսաստանի Լիպեցկի մարզի Ստանովլյանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քուինթոն Աարոն

Քուինթոն Աարոն (անգլ.՝ Quinton Aaron, օգոստոսի 15, 1984(1984-08-15), Բրոնքս շրջան, Նյու Յորք, Նյու Յորք, ԱՄՆ), ամերիկացի դերասան։ Հայտնիությւոն է ստացել «Անտեսանելի կողմը» ֆիլմում Մայքլ Օերի դերից հետո։


== Կենսագրություն ==
Քուինթոն Աարոնը ծնվել է 1984 թվականի օգոստոսի 15-ին Նյու Յորքի Բրոնքս շրջանում։ Դերասանական դեբյուտը կայացել է 2006 թվականին։ 2008 թվականին նկարահանվել է «Վերափաթաթում» ֆիլմում։
2009 թվականին Քուինթոնը խաղացել է «Անտեսանելի կողմը» ֆիլմում՝ հանդես գալով Մայքլ Օերի դերում։ Ֆիլմը կինոքննադատների կողմից արժանացել է բարձր գնահատականի և մի քանի անգամ հայտնվել տարբեր մրցանակների անվանակարգերում։
2014 թվականին խաղացել է «Լքվածները» ֆիլմում։ 2018 թվականին նկարահանվել է «Բժշկության աստվածներ» հեռուստասերիալում։


== Ընտրված ֆիլմագրություն ==


== Մրցանականեր և անվանակարգեր ==


== Ծանոթագրություն ==


== Արտաքին հղումներ ==
Քուինթոն Աարոնը Internet Movie Database կայքում
Անտոնովո (գյուղ, Բրատսկոեի շրջան)

Անտոնովո (ուկրաիներեն՝ Антонове), գյուղ Ուկրաինայի Նիկոլաևի մարզի Բրատսկոեի շրջանում։ Հիմնադրվել է 1765 թվականին։
2001 թվականի տվյալներով Անտոնովո գյուղում բնակվում էր 439 մարդ։ Բնակավայրը զբաղեցնում է 0,367 կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ակտիվ քաղաքականություն

Ակտիվ քաղաքականություն, քաղաքական ղեկավարում, որը բնութագրվում է կանխամտածվածությամբ կողմնորոշված է ապագային, չի բացառում ռեսուրսների վերաբաշխում և համագործակցություն, հաղթահարում է հակասությունները այն քաղաքական ուղղությունների միջև, որոնք արված են մոբիլիզացման ունակությամբ և անհրաժեշտ կոնսենսուսի նվաճմամբ, ինչպես նաև իրենց առջև դրված խնդիրների իրագործմամբ։ Ակտիվ քաղաքականությունը հակադրվում է պասսիվ քաղաքականությանը և կիրառվում է ներքին ու արտաքին քաղա­քականության տարբեր տեսակների նկարագրման համար։


== Աղբյուրներ ==
Հայկական Սովետական Հանրագիտարան, հատոր 1-12, 1974-1986 թթ, Երևան
Է․ Աղայան «Արդի հայերենի բացատրական բառարան», հատոր 1-2, 1976 թ, Երևան
А․ Б. Барихин "Большой юридический словарь", 2002 թ, Москва
Տուղտավարդ Ղարսի

Տուղտավարդ Ղարսի (լատ.՝ Alcea karsiana), փիփերթազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Խիտ ոսկեգույն պարզ աստղաձև երկծայր մազիկներով ծածկված, 30-100 սմ բարձրությամբ գեղազարդային բազմամյա բույս է։ Օգտագործվում է նաև որպես դեղաբույս։ Տերևները ավելի խիտ թավոտությունից ներքևից գունատ են։ 5-7 սմ տրամագծով ծաղիկները մեծ են, հնգատիպ սպիտակ պսակաթրթերով։ Ենթաբաժակն ունի 10-12 մմ երկարությամբ բաժակից կարճ և երկարավուն եռանկյուն թերթեր։ Տրոհված պտուղը կազմված է 18-40 միասերմ մերիկարպիումներից։ Սերմերը երիկամաձև են։


== Տարածվածություն ==
Հանդիպում է Վերին Ախուրյանի (Գթաշեն գյուղ) և Շիրակի ֆլորիստիկական շրջաններում (Հոռոն, Լենգէսի շրջակայք, Քաչալսար)։ Ընդհանուր արեալն ընդգրկում է Հյուսիսարևելյան Անատոլիան (Արդահան, Կարաուրգան, Քարակուրտ)։


== Էկոլոգիա ==
Աճում է միջին, վերին լեռնային և ենթալպյան գոտիներում՝ ծովի մակարդակից 1600-2600 մ բարձրությունների վրա, ինչպես նաև լեռնային տափաստաններում, ժայռոտ լեռնալանջերին և չոր քարքարոտ տեղերում։ Ծաղկում է հունիս-օգոստոս ամիսներին, պտղաբերում՝ հուլիս-սեպտեմբերին։


== Պահպանություն ==
Վտանգված տեսակ է։ Տարածման և բնակության շրջանների մակերեսը 500 կմ²-ից պակաս է։ Տեսակին, կապված աճելավայրերի պայմանների փոփոխության հետ, սպառնում է տարածման և բնակության շրջանների կրճատում։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ Ընդգրկված չէ CITES-ի և Բեռնի կոնվենցիաների հավելվածներում։
Պահպանության միջոցառումներ չեն իրականացվում։


== Ծանոթագրություններ ==
4-by The Beatles

4-by The Beatles, Բիթլզ խմբի երրորդ մինի ալբոմը, որը թողարկվել է ԱՄՆ-ում 1965 թվականի փետրվարի 1-ին։


== Մինի ալբոմի պատմությունը ==
Ալբոմը Billboard Hot 100 աղյուսակում գրավել է 68-րդ հորիզոնականը։
Capitol-ը ջնջեց այս թողարկումը իր ցուցակից 1965 թվականի դեկտեմբերի 31-ին, ավելի քիչ քան մեկ տարի թողարկումից հետո։


== Երգացանկ ==
Մինի ալբոմում թողարկվել են չորս երգեր, որոնք արդեն թողարկվել էին Beatles'65 ալբոմում, 1964 թվականի դեկտեմբերին։

Ա կողմ«Honey Don’t» (Կառլ Պերկինս)
«I’m a Loser» (Լենոն - Մաքարթնի)Բ Կողմ«Mr. Moonlight» (Ռոյ Լի Ջոնսոն)
«Everybody’s Trying to Be My Baby» (Կառլ Պերկինս)


== Աղբյուրներ ==
«Библия The Beatles: «US EP release: 4 By The Beatles»» (անգլերեն)։ The Beatles Bible։ Արխիվացված է օրիգինալից 2012-10-08-ին։ Վերցված է 2012-07-05 
«4 by the Beatles» (անգլերեն)։ dmbeatles.com։ Արխիվացված է օրիգինալից 2012-10-08-ին։ Վերցված է 2012-07-05 
«4-by The Beatles» (անգլերեն)։ discogs.com։ Վերցված է 2012-07-05 


== Ծանոթագրություններ ==
Գետահովիտ

Անվան այլ կիրառումների համար տե՛ս՝ Գետահովիտ (այլ կիրառումներ)Գետահովիտ, հարթավայր, որի միջով հոսում է առնվազն մեկ գետ։ Գետի վարարման շրջանում գետահովիտը ամբողջովին կամ մասամբ ողողվում է գետաջրով։ Հովտի հողային կազմը բաղկացած է կավից, ավազից, խճից, որոնք ի հայտ են եկել հեղեղումների հետևանքով։


== Ծանոթագրություններ ==


== Գրականություն ==
 Соболев С. С. Учение о пойме как основа изучения морфологии речных долин и стратиграфии речных террас // Почвоведение, 1935, № 5—6, с. 815—826.
Еленевский Р. А. Вопросы изучения и освоения пойм. М., Изд. ВАСХНИЛ, 1936, 100 с.
Чалов Р. С. К типологии пойм равнинных рек // Известия ВГО. Том 98. 1966. № 1. с. 54—57.
Попов И. В. Типы речных пойм и их связи с типами руслового процесса // Труды ГГИ, вып. 155, 1968, с. 39—55.
Петров И. Б. Обь-Иртышская пойма. Типизация и качественная оценка земель. Новосибирск, Наука, 1979, 136 с.
Барышников Н. Б. Речные поймы (морфология и гидравлика). Л., Гидрометеоиздат, 1978, 152 с.
Чернов А. В. Геоморфология пойм равнинных рек / Под ред. д.г.н. Чалова Р. С. М., Изд-во МГУ, 1983. 198 с.
Լիերս (Իսպանիա)

Լիերս (իսպ.՝ Llers), քաղաք և համայնք Իսպանիայում, մտնում է Ժիրոնա նահանգի կազմի մեջ։ Համայնքը գտնվում է Ալտ-Էմպորդ վարչական շրջանի տարածքում։ Զբաղեցնում է 21.25 կմ²։ Բնակչությունը կազմում է 1172 մարդ (2010 թ. տվյալներ)։ Նահանգի կենտրոնից հեռավորությունը կազմում է 53 կմ։


== Բնակչություն ==


== Ծանոթագրություններ ==


== Արտաքին հղումներ ==
կայք
de la Generalitat de Catalunya(չաշխատող հղում)
(5364) 1980 RC1

(5364) 1980 RC1, աստերոիդ աստերոիդների հիմնական գոտում։ Հայտնաբերվել է 1980 թվականի սեպտեմբերի 2-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 2,457117 ա. մ., առավելագույնը մոտենում է 1,9611 ա. մ. հեռավորության վրա և հեռանում 2,9531 ա. մ.։ Արեգակի շուրջ մեկ ամբողջական պտույտ է կատարում 1406,82 երկրային օրվա ընթացքում, իր ուղեծրով շարժվելով միջինում 0,255897 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5364) 1980 RC1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լողացող կղզին

«Լողացող կղզին» (ֆր.՝ L'Île à hélice), Ժյուլ Վեռնի ֆանտաստիկ վեպը, որը նրա կողմից գրվել է 1895 թվականին։


== Սյուժե ==
Վեպը պատմում է երաժշտական քառյակի մասին, որը խորամանկորեն ձևակերպված ստի պատճառով հայտնվում է հսկայական լողացող կղզի-նավում, որը տուն էր դարձել օվկիանոսային հանգիստը նախընտրող ամերիկացի միլիոնատերերի համար։


== Ստանդարտ-այլենդ ==

Ստանդարտ-այլենդ (անգլ.՝ Standard-Island — օրինակելի կղզի), մտացածին արհեստական կղզի։ Այս հսկայական կղզի-նավի համար նախատիպ է ծառայել XIX դարի ամենամեծ նավը՝ «Գրեյթ Իսթերնը»։ Վեռնի մտացածին տրանսպորտային միջոցներից Ստանդարտ-այլենդն ամենամեծն է. չափերն են 7x5 կիլոմետր։


=== Կառուցվածք ===
Կղզին ունի 7 կմx5 կմ չափերով օվալի ձև, որի աղեղի երկարությունը 18 կմ է։ Այն հավաքվել է 260 000 պողպատե պոնտոններից, որոնք միմյանց միացած են ամրակների միջոցով։ Պոնտոններից յուրաքանչյուրի չափը հետևյալն է. լայնությունն ու երկարությունը 10-ական մետր, իսկ բարձրությունը՝ 16 մետր։ Կղզու իջվածքը կազմում է 10 մ։ Խեցեմորթներից ու աղեխորշավորներից զերծ մնալու նպատակով ներքին մակերևույթը ծածկված է հատուկ նյութով։ Կղզու վերին մակերևույթը ծածկված է հողով (բացառություն է կազմում միայն այն տարաժքը, որը զբաղեցնում է կղզու մայրաքաղաքը՝ Միլիարդ Սիթին)։


== Ծանոթագրություններ ==
(5108) Լուբեք

(5108) Լուբեք (անգլ.՝ Lubeck), աստերոիդ աստերոիդների հիմնական գոտում։ Հայտնաբերվել է 1987 թվականի օգոստոսի 21-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,305364 ա. մ., առավելագույնը մոտենում է 2,052 ա. մ. հեռավորության վրա և հեռանում 2,5587 ա. մ.։ Արեգակի շուրջ մեկ ամբողջական պտույտ է կատարում 1278,52 երկրային օրվա ընթացքում, իր ուղեծրով շարժվելով միջինում 0,281575 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,43° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5108) Լուբեք աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սեդա Մանուկյան (այլ կիրառումներ)

Սեդա Մանուկյան անունը կարող է վերաբերել հետևյալ անձանց.

Սեդա Մանուկյան, լիբանանահայ նկարչուհի։
Սեդա Մանուկյան, Հայաստանի առաջին հանրապետության հիմնադիր Արամ Մանուկյանի և Կատարինե Զալյան-Մանուկյանի դուստրը։
Բանջարանոցում (նկար)

Բանջարանոցում, ՀԽՍՀ ժողովրդական նկարիչ Էդուարդ Իսաբեկյանի 1938 թվականին ստեղծած աշխատանքը, որը գտնվում է Հայաստանի ազգային պատկերասրահում։


== Նկարագրություն ==
Տուշանկարում պատկերված են մարգերում աշխատող երկու կանայք։ Աշխատանքն առանձնանում է կատարման ոգեշունչ թեթևությամբ։ Գծային ռիթմն իր դինամիզմով «ընդգրկում է» հորինվածքի յուրաքանչյուր տարր՝ անկյունագծային դասավորված մարգերի «վազքը», ֆիգուրները, ամպերը։ Սովորական աշխատանքային պատկերը գրչի մի քանի «շտրիխները» ներկայացնում են որպես ռոմանտիկ և հուզական հագեցվածությամբ լայն հորիզոնի բնաշխարհ։


== Ծանոթագրություններ ==


== Արտաքին հղումներ ==
Էդուարդ Իսաբեկյանի պաշտոնական կայքը
Աստերոիդների ցանկ (120201-120300)

Աստերոիդների ցանկ (120101-120200)  • Աստերոիդների ցանկ  • Աստերոիդների ցանկ (120301-120400)
 Աստերոիդների ցանկ (120101-120200)  • Աստերոիդների ցանկ  • Աստերոիդների ցանկ (120301-120400)
Ագուա Բոա (Մինաս Ժերայս)

Անվան այլ կիրառումների համար տե՛ս՝ Ագուա Բոա (այլ կիրառումներ)Ագուա Բոա  (պորտ.՝  Água Boa), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի հարավարևմտյան մասում։ Բնակչությունը կազմում է 19 292 մարդ՝ 2006 թվականի տվյալներով։ Գրավում է 1 317,748 կմ2 տարածք։ Բնակչության խտությունը կազմում է՝ 14,6 մարդ/կմ2։


== Պատմություն ==
Քաղաքը հիմնադրվել է 1953 թվականի դեկտեմբերի 12-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 51.413.287,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.763,26 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,642 (տվյալները ՄԱԿ-ի զարգացման ծրագրի)։
Կապալ-թեփե

Կապալ-թեփե, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==